A **bandeira do estado de Xalisco** é dos símbolos do estado mexicano. Consiste nun rectángulo dividido en dúas franxas verticais de medidas idénticas, coas cores na seguinte orde a partir do mastro: azul e ouro. Entre as dúas franxas azul e ouro ten o Escudo do Estado, cun diámetro de tres cuartas partes do ancho de devandita franxa. A proporción entre anchura e lonxitude da bandeira é de catro a sete. Poderá levar un lazo ou gravata das mesmas cores, ao pé do mastro.

O 22 de febreiro de 2008, Xalisco foi o segundo estado mexicano en recoñecer oficialmente unha bandeira propia detrás de Tamaulipas, e é o primeiro estado cunha bandeira legalmente aceptada en cores distintas ás da bandeira de México.

O 14 de setembro de 2010, o Congreso do Estado realizou o acto protocolario de recoñecemento legal dos símbolos do Estado de Xalisco no Hospicio Cabañas da cidade de Guadalaxara.

Historia
--------

O estandarte de armas do Reino de Galicia serviu de inspiración para as cores do escudo da Intendencia de Guadalaxara.
Primeira bandeira da Cidade de Guadalaxara.
Proposta dunha bandeira estatal para Xalisco no ano 2001.
Non se coñecen bandeiras anteriores ó reino de Nova Galicia, que foi fundado sobre o ano 1532, e foi un dos elementos constitutivos territoriais do vicerreinado de Nova España, adquirindo unha ampla autonomía interna en 1574 baixo autorización real dada polo emperador Carlos V, agás por un breve período de 1588 a 1591.

Trala independencia de México, Prisciliano Sánchez, gobernador do Estado entre 1825 e 1826, propón unha bandeira de transición para o estado de Xalisco, a cal consta de tres franxas horizontais, en cor azul mariño na superior e inferior e en ouro na central; cunha disposición superior 3/10, central 4/10 e inferior 3/10.

No ano 2001, Manuel Rodríguez Villegas propuxo unha bandeira para o estado de Xalisco, recuperando a vella bandeira de Prisciliano Sánchez, que constaba de dúas franxas azuis e unha franxa de ouro co escudo do estado no centro, bandeira que se asemellaba á bandeira da Segunda República Española. Porén, no ano 2004, o arxentino Luis Havas, residente na cidade de Guadalaxara, propuxo unha nova bandeira, con dous campos, un azul e outro de ouro, divididos polo escudo do estado e que foi finalmente aceptado como bandeira oficial.


|  |
| --- |
| **Evolución da Bandeira de Xalisco** |
| **Anos** | **Bandeira Estatal** | **Información relevante** |
| 1972 a 1998 |  |  (2:3) Deseño de 1972, coas mesmas cores que as da bandeira nacional: *Estado Libre y Soberano de Jalisco*. |
| 1998 a 2008 |  |  (4:7) Estabelécese a segunda bandeira estatal, sen recoñecemento legal pero empregada decote polas institucións do estado. |
| 2008 a 2010 | Bandeira de México. |  (4:7) Primeira Bandeira Estatal. Adoptada oficialmente o 22 de febreiro de 2008, baixo o goberno de Emilio González Márquez. |
| 2011-actualidade | Bandeira de México. |  (4:7) Segunda Bandeira Estatal. Adoptada oficialmente o 7 de maio de 2011, baixo o goberno de Emilio González Márquez. |

### Cores e o seu significado

As cores da bandeira teñen a súa orixe na bandeira do Reino de Galicia, xa que durante moito tempo empregáronse estandartes coas cores ouro e azur do primeiro escudo que lle foi outorgado á Cidade de Guadalaxara; antes de facerse oficial o seu uso e deseño, fixéronse varias propostas coa fórmula bicolor (azul e amarelo ouro). Algunhas veces téñense usado estandartes cunha soa cor e o escudo do estado no centro, e outras veces estandartes con franxas bicolores da bandeira de México.

As tonalidades oficiais exactas da bandeira aínda non foron definidas polas leis da entidade, pero suxírese usar as seguintes de acordo co sistema pantone.


| Sistema de cor | Azul | Amarelo |
| --- | --- | --- |
| Pantone |  | 3425c |  | Safe |
| RGB |  | 0-0-255 |  | 255-255-0 |
| CMYK |  | 100-0-32-59 |  | 0-0-0-0-0 |
| RGB Hex. |  | 0000FF |  | #F1BF00 |

O significado das cores da bandeira estatal son os seguintes:

* **Ouro** (*amarelo*): Facer ben ós pobres.
* **Azur** (*azul*): servir ós gobernantes e fomentar a agricultura.

Outras bandeiras históricas
---------------------------

* A bandeira do antigo Reino de Galicia serviu de inspiración para o deseño da bandeira. A bandeira do antigo Reino de Galicia serviu de inspiración para o deseño da bandeira.
* Variante da bandeira de Xalisco empregada para representar á selección de fútbol do estado. Variante da bandeira de Xalisco empregada para representar á selección de fútbol do estado.
* Bandeira tricolor proposta para Xalisco co escudo do estado. Bandeira tricolor proposta para Xalisco co escudo do estado.

Notas
-----

1. ↑  Stateflag of Jalisco.
2. ↑  "A Selección Xalisco recibe a bandeira do estado.". Arquivado dende o orixinal o 02 de abril de 2015. Consultado o 08 de marzo de 2015.

Véxase tamén
------------

### Outros artigos

* Bandeira de México
* Lista das bandeiras estatais de México